ઓછા વરસાદથી જગતના તાતની દશા કફોડી બની છે. જિલ્‍લામાં પ્રથમ વાવેતરનાં વરસાદ બાદ વરસાદે દગો દેતા અમરેલી જિલ્‍લાનાં ધારી તાલુકાનાગ્રામ્‍ય પંથકના ખેડૂતોનો ઉભો પાક સુકાઈ ગયો છે. એક વિઘે પ હજાર ઉતરાંતા ખર્ચ સામે ખેડૂતોને કપાસના પાકમાં વિઘે જે ઉત્‍પાદન મળવું જોઈએ તે વરસાદ ખેંચાઈ જતાં હાડમારી વેઠવાના દિવસો નજીક આવી ગયા છે. કૂવામાં પાણી ખૂટી ગયું છે, પશુઓને સાચવવાના પણ સાંસા પડે તેવા સમીકરણો ધારી તાલુકાનાં કમી ગામના ખેડૂતોની સર્જાઈ છે. 600થી 700ની વસ્‍તી ધરાવતા કમી ગામના ખેડૂતો મોટેભાગે કપાસનું વાવેતર કર્યુ હતું. પણ વરસાદને કારણે ખેતીને ગંભીર કહી શકાય એ હદે નુકશાની ખેતરોમાં જોવા મળી રહી છે. 600-700 કમી ગામની વસ્‍તીમાં હાલ જ અડધું ગામ ખાલી ગયું છે. ખેડૂતના ઘરની દશા જોઈને આંખોના ખૂણા ભીના થઈ જાય તેવી પરિસ્‍થિતિ કેમેરામાં કેદ થઈ હતી. પથી 7 વિઘાની ખેતી કરનાર ખેડૂતના ઘરમાં ખાવાના ફાંફા હોય તેમ મા-દિકરો પાક નિષ્‍ફળ જતાં દયનીય દિવસો કાઢવા મજબુર બન્‍યા છે. ખેડૂતોની અમરેલી જિલ્‍લામાં અવદશા બેસતા અત્‍યાર સુધીમાં પાંચ ખેડૂતોએ આત્‍મહત્‍યા કરીને જીવન ટૂંકાવી દીધું છે. બે મહિનામાં ધારી પંથકના વાઘવડી, વાવડી, અમરેલીના ચાંદગઢમાં ખેડૂત દંપતિ બાદ માચીયાળામાં ખેડૂતની આત્‍મહત્‍યાની શાહી હજુ સુકાઈ નથી ત્‍યાં જામનગરના લાલપુરમાં ખેડૂતનો આપઘાત તો દ્વારકાના ખેડૂતની આત્‍મહત્‍યાનો પ્રયાસ. આગામીદિવસોમાં જગતના તાત માટે અમરેલી જિલ્‍લામાં પણ ચિંતાના વાદળો દેખાઈ છે. ખાતર, બિયારણનાં વધતા ભાવ ઉપરાંત ક્રોપ કટીંગ નથી ગયું, પાકવીમો કમી ગામને મળ્‍યો નથી તો ખેડૂતોના દેવા પણ ચડી ગયા છે. પશુઓ વેચીને જીવન નિર્વાહ ખેડૂતો કરતાં હોવાનું કમીના ખેડૂતોએ હૈયાવરાળ ઠાલવતા જણાવ્‍યું છે કે ગામના અવેડે હાલ પશુઓ માટે પાણી છે પણ પશુઓને ઘાસચારો મેળવવો પણ આગામી દિવસોમાં કમી ગામ માટે કઠીન હોય તેવા એંધાણો વર્તાઈ રહૃાા છે. 600થી 700ની વસ્‍તીમાં અડધુ ગામ હાલ ખાલી થઈ ગયું છે. ત્‍યારે હવે પછીના દિવસો ખેડૂતો માટે આપઘાત કરવાનો વધુ હોય તેમ સ્‍પષ્‍ટ જોવા મળતું હોવા છતાં સરકાર ઘ્‍વારા અમરેલી જિલ્‍લાને અછતગ્રસ્‍ત જાહેર ન કરતાં ખેડૂતોની દશા વધુ કફોડી નિર્માણ પામે તેવું ચિત્ર કમી ગામનું જોવા મળી રહૃાું છે.